Mehise salliga uude aastasse      Sooviti musta salli suurusega 1mx20cm, minimalistlikuks lisandiks "kas  midagi reggea-värvides või Jamaica lipp". Tellimus lihtne ja selge (lipu vaatamise järel sai see ideekohe kõrvaleheidetud), aga kes oleks võinud arvata, et mässamist tuleb tublisti ja lausa pisaraid valan...  Alguses oli mõnus: lõng sai varutud soliidne meriino- ja kamiirisegune Himalaya. Teadsin lõnga nähes kohe, et siit ei tule soonikusoolikat ega põikipidi ripsitriibikut. Olin kusagilt lugenud, et jämedate varrastega pikkupidi kootud rips on salliks mõnus. Ja nii ongi, soovitan soojalt. Boonusena  veel see, et loodus salliäärena jääb tunduvalt korrektsem kui põikipidi koe servasilmused. Just jämedate varrastega ripskoel kipuvad servasilmused üldpilti rikkuma, vähemalt minul on selline kurb kogemus.  Valmis sallile pookisin külge ühe detaili, mis siiski ei sobinud ja seda kääridega eemaldades õnnestus uude, äsjavalminud salli auk sisse lõigata. Ja muidugi mitte kusagile serva, vaid ikka keskkohta....oehh,  nuuks ja nutukoht  Kunagi aastaid tagasi - kui teenisin veidi lisaraha Zoja Järgi firmale kududes - sai reegliks: kandid-servad olgu ülikorrektsed. Järjekordselt teist sallipoolikut kududes nuputasingi, kuidas teha triibulised salliotsad, mis mõlemalt poolt ühesugused.      Ripskude on muidu selleks ideaalne, aga et lõngade värvivahetused  jäävad tagaküljel näha - see mulle ei meeldi. Lõpuks meenus topeltkude... ja jäidki kõik kandid-servad korrektsed.  Ise rahul ja tundub, et sallisaaja samuti.        Lõng: Emmebi Himalaya (alla 150g)  Ringvarrastega nr 6 loodud 160 silma ja kootud ripskoes 21cm.  Otstest korjatud 4 mm varrastega 62 silma ja kootud topelt-parempidiselt 6cm pikkune värvitriibustik. Valmismõõdud: 120x21    * * *  Endale andsin uueks aastaks lubaduse minna üle teistsugusele  reiimile.  1. range reiim: jäätise söömine maha jätta  2. pehme reiim: vähendada jäätise söömist umbes 10-100 kordselt  Kumb reiim peale jääb, see on veel lahtine